Document ID: 32006R0207

KOMISIJAS REGULA (EK) Nr. 207/2006
(2006. gada 7. februāris),
ar ko groza Padomes Regulu (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenes locekļiem, kas pārvietojas Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 21. marta Regulu (EEK) Nr. 574/72, ar kuru nosaka īstenošanas procedūru Regulai (EEK) Nr. 1408/71 par sociālā nodrošinājuma shēmu piemērošanu darbiniekiem, pašnodarbinātām personām un viņu ģimenes locekļiem, kas pārvietojas Kopienā (1), un jo īpaši tās 122. pantu,
tā kā:
(1)
Saskaņā ar Regulā (EEK) Nr. 574/72 izklāstīto procedūru dažas dalībvalstis vai to kompetentās iestādes ir pieprasījušas grozījumus Regulas (EEK) Nr. 574/72 pielikumos.
(2)
Ierosinātie grozījumi izriet no lēmumiem, ko pieņēmušas attiecīgās dalībvalstis vai to kompetentās iestādes, kuras norīko iestādes, kas atbild par sociālās drošības likumdošanas īstenošanu saskaņā ar Kopienas tiesību aktiem.
(3)
Shēmas, kas ir jāņem vērā, aprēķinot pabalstu natūrā vidējās ikgadējās izmaksas saskaņā ar Regulas (EEK) Nr. 574/72 94. un 95. pantu, ir uzskaitītas 9. pielikumā.
(4)
Ir panākts Migrējošo darba ņēmēju sociālā nodrošinājuma administratīvās komisijas vienprātīgs atzinums,
IR PIEŅĒMUSI ŠO REGULU.
1. pants
Regulas (EEK) Nr. 574/72 1.-5. un 7.-10. pielikumu groza saskaņā ar šās regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 2006. gada 7. februārī

Labels: 0
9